கேள்வி: லோப்சங் சங்கை - பிரதமர் பற்றி விளக்கவும்.
பதில்: 2011 ஏப்ரல் 26 இல் இவர் திபெத்திய நாடுகடந்த அரசின் பிரதமராகத் தேர்ந்தெடுக்கப்பட்டார். திபெத்தின் ஆன்மிகத் தலைவர் தலாய் லாமா நாடு கடந்த திபெத்து அரசின் அரசியல் தலைமையில் இருந்து ஒதுங்குவதற்கு முடிவு செய்ததை அடுத்து லோப்சங் சங்கை அப்பதவிக்குத் தெரிவானார். உலகெங்கும் உள்ள திபெத்தியர்களுக்கிடையில் இடம்பெற்ற வாக்கெடுப்பில் லோப்சங் சங்கை 55% வாக்குகள் பெற்று வெற்றி பெற்றார். தலாய் லாமா திபெத்தின் ஆன்மிகத் தலைவராக தொடர்ந்து பதவியில் இருப்பார் என அறிவிக்கப்பட்டது. கடந்த மார்ச் மாதத்தில் தேர்தல்கள் இடம்பெற்றன. முடிவுகள் திபெத்தின் நாடு கடந்த அரசு செயல்படும் இந்திய நகரமான தரம்சாலாவில் அறிவிக்கப்பட்டன.[http://www.bbc.co.uk/news/world-asia-pacific-13205481 Lobsang Sangay elected Tibetan exile leader], பிபிசி, ஏப்ரல் 27, 2011